El projecte ‘Camins Escolars’ avança a Burjassot amb l’opinió de les famílies sobre la mobilitat en els entorns escolars
2025-07-24

L’Ajuntament de Burjassot, a través de les regidories de Protecció i Drets de la Infància i d’Educació, i en el marc de ‘Burjassot, Ciutat Educadora’ i de ‘Burjassot, Ciutat de les Xiquetes i els Xiquets’, presentava el mes de novembre passat el projecte ‘Camins Escolars’, l’execució dels quals es prologarà fins al mes d’abril de 2023. L’objectiu dels Camins Escolars és, fonamentalment, promoure la mobilitat sostenible en els entorns escolars del municipi i crear, entre tots i totes, camins segurs cap als centres educatius perquè els escolars de Burjassot puguen anar al col·legi caminant preferentment i amb la màxima seguretat. S’aconseguirà així una opció més saludable de mobilitat, més amable amb el medi ambient i que, alhora, afavoreix l’autonomia i la socialització de l’alumnat en l’exercici d’una activitat diària com és desplaçar-se al col·legi.

Per a conéixer la realitat dels escolars i de les seues famílies de Burjassot a l’hora de realitzar el desplaçament als centres educatius, s’ha elaborat un qüestionari sobre la mobilitat quotidiana al qual es pot accedir a través d’aquest ENLLAÇ de Google Docs i se sol·licita a les famílies que l’emplenen a fi de recaptar el màxim d’informació útil en aquest sentit. No els portarà més de 10 minuts i aportarà dades rellevants sobre, per exemple, quins són els principals problemes que es troben les famílies de camí a l’escola cada dia, com es podria impulsar una mobilitat més sostenible, com es podria millorar l’espai públic perquè es facilitara l’autonomia i la mobilitat de l’alumnat sense haver de recórrer necessàriament als vehicles dels pares i mares, etc…

L’enquesta s’ha difós en tots els centres escolars de Burjassot i també a l’entorn de les AMPAS i se sol·licita la màxima participació per part de tota la comunitat educativa